خواتین اور بچوں کی ترقیات کی وزارت
خواتین اور بچوں کی بہبود کی مرکزی وزیر اسمرتی ایرانی نے خواتین کے بین الاقوامی دن کے موقع پر بی پی آر اینڈ ڈی کے زیراہتمام ایک قومی کانفرنس سے خطاب کیا
کانفرنس کا موضوع تھا: ‘‘عوامی اور کام کی جگہوں پر خواتین کی حفاظت اورسلامتی’’
بی پی آر اینڈ ڈی نے یہاں آج خواتین کے بین الاقوامی دن کے موقع پر‘‘عوامی اور کام کی جگہوں پر خواتین کی حفاظت اور سلامتی ’’ کے موضوع پر ایک روزہ قومی کانفرنس کاانعقاد کیا۔ خواتین اور بچوں کی بہبود کی وزیر محترمہ اسمرتی ایرانی نے اس موقع پر مہمان خصوصی کی حیثیت سے شرکت کی اور کانفرنس سے کلیدی خطاب کیا۔ اس خاص موقع پر بیورو، سی اے پی ایفز، سی پی اوز، ریاستی پولیس کے سینئر اور ریٹائرڈ عہدیداران، ماہرین تعلیم، نیشنل پولیس مین کے رکن اور سول سوسائٹی کی تنظیموں اور بی پی آر اینڈ ڈی کے عملے کے ارکان نے شرکت کی۔ کانفرنس کا موضوع تھا ‘‘تعصب کاخاتمہ کیجئے’’، جس میں خواتین کی ترقی کے تعلق سے مقاصد کے وسیع پہلو کی حصولیابی کی جانب سبھی کی شمولیت والی حکمت عملی کو پروان چڑھانے کی ضمنی طور پر دلالت کی گئی ہے۔ سبھی مقامات پر خاص طور پر عوامی اور کام کی جگہوں پر خواتین کی حفاظت اور سلامتی میں اضافہ کرنا، ایک لازمی شرط ہے۔
اس موقع پر اظہار خیال کرتے ہوئے محترمہ اسمرتی ایرانی نے کہا کہ جب ایک خاتون کوئی ذمہ داری سنبھالتی ہے تو وہ اس ذمہ داری کو پورا کرنے تک آرام نہیں کرتی۔ انہوں نے مزیدکہا کہ انڈین پولیس ویمن کی سب سے بڑی چنوتی یہ ہے کہ وہ اپنے ہم منصب ارکان، معاشرے، سماج اور ادارے کے سامنے کمزور نظر آنے کی متحمل نہیں ہوسکتی۔ خواتین پولیس اہلکار ہمیشہ دوسری خواتین کی حفاظت کرنے کے تئیں عہد بند ہیں اور وہ خود کو پیش آنے والی چنوتیوں کاسامنا کرنے سے گریز نہیں کرتیں۔
وزیرموصوف نے بتایا کہ وہ انڈین پولیس کے خواتین کو درپیش چنوتیوں سے باخبر ہیں اور وہ ان چنوتیوں کو حل کرنے کی غرض سے بی پی آر اینڈ ڈی کے ساتھ ساجھیداری کرنے کے لئے تیار ہیں۔ انہو ں نے اس بات کاذکر کیا کہ خاتون پولیس اہلکاروں کے لئے چھوٹے بچوں کو دکان کی دیکھ بھال کے ٹھکانے دارالاطفال کی سہولتوں کی قلت ، ان میں چنوتیوں میں سے ایک ہے۔ انہوں نے تجویز پیش کی کہ خواتین اور بچوں کی بہبود کی وزارت بھارتی پولیس کی خاتون اہلکاروں کے لئے ضلع سطح پر، یہ دارالاطفال قائم کرسکتی ہے ۔
وزیرموصوف نے یہ تجویز بھی پیش کہ کہ اگر بی پی آر اینڈ ڈی کی خواہش ہو تو خواتین اور بچوں کی بہبود کی وزارت ، این آئی ایم ایچ اے این ایس کے اشتراک اور تال میل کے ساتھ پورے ملک میں خاتون پولیس اہلکاروں کے لئے صلاح و مشورہ سے متعلق خدمات فراہم کرسکتی ہے۔
وزیرموصوف نے مزید کہاکہ ملک میں سردست 704 ون اسٹاپ سینٹرس اور 36 مہیلا ہیلپ لائن موجود ہیں جن کے سبب 70 لاکھ خواتین کو تحفظ فراہم کیا گیا ہے۔ ہم بی پی آر اینڈ ڈی کے تعاون اور اشتراک کے ساتھ، ہر ضلع میں اسکولی لڑکیوں اور خواتین کو سیلف ڈیفینس کی تربیت فراہم کرنےکامنصوبہ بنارہے ہیں ۔ انہوں نے مزید کہا کہ ہر ضلع میں اورہر پولیس ا سٹیشن میں خواتین کی مدد کے لئے ہیلپ ڈیسک ہونے چاہئیں جنہیں ون اسٹاٹ سینٹرس کے ساتھ تعاون کرنا چاہئے ۔
محترمہ ایرانی نے کہا کہ نربھیا فنڈ میں 9000 کروڑ روپئے کے بقدر پروجیکٹوں کی تشخیص کی جاچکی ہے اور 4000 کروڑ روپئے سے زیادہ پہلے ہی ریاستوں اور مرکز کے زیرانتظام علاقوں کو مختص کئے جاچکے ہیں ۔ انہوں نے یہ تجویز پیش کی کہ اگر بی پی آر اینڈ ڈی، نربھیا فنڈ کے تحت بعض نئے پروجیکٹ تیار کرتی ہے تو ان کی وزارت ان پروجیکٹوں کو بخوشی منطوری دے گی اورآنے والے مالی سال میں ان پر عمل درآمد کرے گی۔
اس موقع پر بی پی آر اینڈ ڈی کے ڈی جی جناب بالاجی سری واستو نے خواتین کے خلاف جرائم سے نمٹنے کی غرض سے قانونی اقدامات کو مستحکم بنانے کی غرض سے حکومت کے ذریعہ انجام دی گئی سرگرمیو ں کے بارے میں ایک خلاصہ پیش کیا۔ انہو ں نے نربھیا کی سکے بعد سلسلے وار قانونی نفاذ اورترامیم کی یاد دہانی کرائی جن میں فوجداری قانون میں ترمیم سے متعلق ایکٹ مجریہ 2018 ، کام کی جگہوں پر خواتین کو جنسی طور پر ہراساں کیا جانا اوراس کے تدارک سے متعلق قانون مجریہ 2013 وغیرہ وغیرہ شامل ہیں۔ انہوں نے مختلف سی ڈی ٹی آئیز اور سی اے پی ٹی کے ذریعہ چلائے جانے والے صلاحیت سازی کے بعض پروگراموں کابھی ذکر کیا۔ ان میں دیگر کے ساتھ ساتھ فحش مواد کی روک تھام کی غرض سے تیار کئے جانے والے ڈجیٹل وسیلے اور آلات ، خواتین کی مدد کے لئے ہیلپ ڈیسکوں کاقیام، خود اپنی حفاظت کرنے سےمتعلق سیلف ڈیفینس کی تربیت وغیرہ شامل ہیں۔ بیورو نے خواتین سے متعلق جرائم کے لئے پولیس تفتیش کاروں اور قانونی کارروائی کرنے والے اہلکاروں کو تربیت فراہم کی ہے اور اس کے علاوہ گزشتہ چارسال کے دوران ایسے تقریبا بیس ہزار عہدیداروں کو تربیت فراہم کی جاچکی ہے۔ بیورو کے دوتربیتی مراکز، خواتین سے متعلق تحقیقات اور قانونی چارہ جوئی کےامور میں پولیس عہدیداروں کو تربیت فراہم کرنے کی غرض سے ایک ‘‘ سینٹر آف ایکسی لینس’’ کے طور پر بھی بتدریج ترقی کررہے ہیں۔ بیورو میں خواتین کی حفاظت اورفلاح و بہبود سے متعلق علیحدہ سے ایک مائیکرو مشن بھی موجود ہے۔